
2026. gada 27. augustā								Nr. 307

Par zemes ierīcības projekta apstiprināšanu zemes vienībai Puķu iela 30, Ādažos  

Ādažu novada pašvaldības dome izskatīja sabiedrības ar ierobežotu atbildību “Latvijasmernieks.lv” (reģistrācijas Nr. 40003783960, juridiskā adrese: Eduarda Smiļģa iela 2A, Rīga, LV-1048, e-pasts: info@latvijasmernieks.lv) sertificētās personas zemes ierīcības darbu veikšanā Annas Leimanes (sertifikāta Nr. AA0173) 14.07.2026. iesniegumu (reģistrēts 15.07.2026. ar Nr. ĀNP/1-11-1/26/4205) ar lūgumu apstiprināt zemes ierīcības projektu, kas izstrādāts zemes vienības ar kadastra apzīmējumu 80440100493, Puķu ielā 30, Ādažos, Ādažu nov. sadalīšanai. 
Izvērtējot ar iesniegumu saistītos apstākļus, tika konstatēts:

Ādažu novada pašvaldības dome 25.06.2026. pieņēma lēmumu Nr. 227 "Par zemes ierīcības projekta uzsākšanu zemes vienībai Puķu ielā 30, Ādažos", atļaujot izstrādāt zemes ierīcības projektu, lai sadalītu zemes vienību ar kadastra apzīmējumu 80440100493 trīs jaunveidojamās zemes vienībās.

Atbilstoši Nekustamā īpašuma valsts kadastra informācijas sistēmas datiem zemes vienībai, kadastra apzīmējums 80440100493, 4109 m2 platībā, noteikts nekustamā īpašuma lietošanas mērķis ar kodu 0101 - Zeme, uz kuras galvenā saimnieciskā darbība ir lauksaimniecība. 

Zemes ierīcības projekta risinājums paredz, ka zemes vienība ar kadastra apzīmējumu 80440100493, tiek sadalīta 3 jaunveidojamās zemes vienībās. 

Projektētā zemes vienība Nr.1, 1300 m2 platībā, ar kadastra apzīmējumu 80440100538 nav apbūvēta un saskaņā ar Ādažu novada teritorijas plānojumu atrodas Mazstāvu dzīvojamās apbūves teritorijā (MDz). 

Projektētā zemes vienība Nr.2, 1300 m2 platībā, ar kadastra apzīmējumu 80440100539 nav apbūvēta un saskaņā ar Ādažu novada teritorijas plānojumu atrodas Mazstāvu dzīvojamās apbūves teritorijā (MDz).

Projektētā zemes vienība Nr.3, 1509 m2 platībā, ar kadastra apzīmējumu 80440100540 nav apbūvēta un saskaņā ar Ādažu novada teritorijas plānojumu atrodas Mazstāvu dzīvojamās apbūves teritorijā (MDz).

Nav nepieciešama iesniegtā zemes ierīcības projekta pilnveidošana vai noraidīšana. 

Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Teritorijas attīstības plānošanas likuma 12. panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Zemes ierīcības likuma 19. pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu. 

Ministru kabineta 02.08.2016. noteikumi Nr. 505 "Zemes ierīcības projekta izstrādes noteikumi" 26. punkts un 28.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju, un, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.

Ministru kabineta 29.06.2021. noteikumi Nr. 455 "Adresācijas noteikumi" 9.punkts un 15.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.

Ministru kabineta 20.06.2006. noteikumi Nr. 496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība" noteic:
1.1. 2. punkts - nekustamā īpašuma lietošanas mērķi atbilstoši detālplānojumam, lokālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai kadastrālās vērtēšanas vajadzībām nosaka: zemes vienībai un plānotai (projektētai) zemes vienībai; zemes vienības daļai vai plānotai (projektētai) zemes vienības daļai;
1.2. 5. punkts - nosakot vai mainot lietošanas mērķi nosaka vai maina lietošanas mērķim piekrītošo zemes platību;
1.3. 6. punkts - lietošanas mērķim piekrītošo zemes platību pilsētās nosaka kvadrātmetros, bet lauku apvidos - hektāros; 
1.4. 16.1. apakšpunkts - lietošanas mērķi nosaka, ja tiek izveidota jauna zemes vienība vai zemes vienības daļa;
1.5. 18. punkts - lietošanas mērķa noteikšanu vai maiņu šo noteikumu 16. vai 17. punktā minētajos gadījumos mēneša laikā ierosina nekustamā īpašuma īpašnieks, vai, ja tāda nav - tiesiskais valdītājs, valsts vai vietējās pašvaldības zemei - tās lietotājs vai, ja tāda nav, - nomnieks vai apbūves tiesīgais. Lietošanas mērķa noteikšanu vai maiņu var ierosināt arī attiecīgā valsts vai pašvaldības institūcija.
1.6. 23. punkts noteic, ka neapbūvētai apbūves zemes vienībai (zemes vienības daļai) funkcionālās zonas lietošanas mērķi nosaka vai maina atbilstoši detālplānojumā, lokālplānojumā vai vietējās pašvaldības teritorijas plānojumā norādītajai plānotajai (atļautajai) izmantošanai, ievērojot šo noteikumu 7. un 8. pielikumu. 

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu vai piešķiršanu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Teritorijas attīstības plānošanas likuma 12. panta trešo daļu, Zemes ierīcības likuma 19. pantu, Ministru kabineta 02.08.2016. noteikumu Nr. 505 “Zemes ierīcības projekta izstrādes noteikumi” 26. un 28. punktu, Ministru kabineta 20.06.2006. noteikumu Nr. 496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2., 5., 6., 16.1, 18., 23. punktu, Ministru kabineta 29.06.2021. noteikumu Nr. 455 „Adresācijas noteikumi” 9. un 15. punktu, kā arī domes Attīstības komitejas 12.08.2026. atzinumu, Ādažu novada pašvaldības dome
NOLEMJ:
1. Apstiprināt sertificētas zemes ierīcības darbu veicējas Annas Leimanes (sertifikāta Nr. AA0173) izstrādāto zemes ierīcības projektu zemes vienības Puķu ielā 30, Ādažos, Ādažu nov. ar kadastra apzīmējumu 80440100493 sadalījumam trīs jaunveidojamās zemes vienībās. 

Zemes vienībai Nr.1 ar kadastra apzīmējumu 80440100538 saglabāt adresi Puķu iela 30, Ādaži, Ādažu novads, LV-2164 (adreses klasifikatora kods 103891575). 

Zemes vienībai Nr. 2 un zemes vienībai Nr.3 piešķirt adreses atbilstoši tabulā norādītajam.
	Zemes vienības Nr.
	Zemes vienības kadastra apzīmējums 
	Adrese 

	2.
	80440100539
	Puķu iela 30A, Ādaži, Ādažu novads, LV-2164

	3.
	80440100540
	Puķu iela 30B, Ādaži, Ādažu novads, LV-2164



Zemes vienībām noteikt nekustamā īpašuma lietošanas mērķus atbilstoši tabulā norādītajam. 
	Zemes vienības Nr.
	Darbība 
	Kadastra apzīmējums 
	Platība,
m2
	Nekustamā īpašuma lietošanas mērķis 

	1.
	Noteikt 
	80440100538
	1300
	0601- Individuālo dzīvojamo māju apbūve 

	2.
	Noteikt 
	80440100539
	1300
	0601- Individuālo dzīvojamo māju apbūve

	3.
	Noteikt 
	80440100540
	1509
	0601- Individuālo dzīvojamo māju apbūve



Likvidēt Nekustamā īpašuma valsts kadastra informācijas sistēmā nekustamā īpašuma ar kadastra numuru 80440100125 nosaukumu “Draudzības iela 22 A”.

Centrālās pārvaldes Nekustamā īpašuma nodaļai ar šo lēmumu noteiktos nekustamā īpašuma lietošanas mērķus un ar tiem saistīto informāciju tiešsaistes datu pārraides režīmā iesniegt reģistrēšanai Nekustamā īpašuma valsts kadastra informācijas sistēmā. 

Centrālās pārvaldes Administratīvajai nodaļai šo lēmumu nosūtīt adresācijas objektu īpašniekiem un Valsts zemes dienestam E-adresē.

Pašvaldības izpilddirektora vietniecei veikt lēmuma izpildes kontroli.

Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā: 	Zemes ierīcības projekta grafiskā daļa uz 1 lp.

Pašvaldības domes priekšsēdētājs							G. Miglāns

ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




